## Forskningssentre for miljøvennlig energi (FME)

## Framdriftsrapport pr. 1.12.2021

Senterleder har fått brukernavn og passord som gir tilgang til skjema på [Mittnettsted](http://Mittnettsted) på [www.forskningsradet.no/](http://www.forskningsradet.no/).

* Rapporten skal leveres som eRapport via "Mitt nettsted"; [Logg inn - Forskningsrådet (forskningsradet.no)](https://login.forskningsradet.no/auth/realms/NFR/protocol/openid-connect/auth?response_type=code&client_id=ePort&redirect_uri=https%3A%2F%2Fapp.forskningsradet.no%2FmittNettstedWeb%2F&state=52906513-3194-4272-bb2e-3b1206f98336&login=true&scope=openid) .
* Husk å laste opp vedlegget (pkt. 6 nedenfor).
* Les veiledningen for de enkelte punkter i eRapporten nøye.
* Nedenfor gis en del informasjon og tilleggskrav som gjelder for rapporteringen pr. 1.12.2021 for FME. Les også dette nøye.
* Prosjektendringer (avvik) skal løpende meldes inn via "Mitt nettsted".
* Ta kontakt med Siri Ovstein, [sov@forskningsradet.no](mailto:sov@forskningsradet.no), hvis det er problemer med tilgang til skjemaet eller innsending.
* Denne veiledningen er den samme for alle aktive FME-er. Alle skal svare på alle punkter, men det vil være naturlig at enkelte punkter tillegges ulik vekt avhengig av hvilken fase senteret er i.

Framdriftsrapporten pr. 1.12.2021 omfatter følgende seks punkter:

### Populærvitenskapelig framstilling (pkt. 1 i eRapport)

Populærvitenskapelig sammendrag ***skal*** oppdateres. Resultater fra senterets arbeid så langt ***skal*** beskrives. Teksten publiseres i sin helhet i [Prosjektbanken](https://prosjektbanken.forskningsradet.no/) på Forskningsrådets nettsider og er offentlig tilgjengelig. Husk at både norsk og engelsk tekst skal oppdateres. Les om kravene til den populærvitenskapelige framstillingen og få gode tips i veiledningen i eRapporten.

Vi kommer ***ikke*** til å godkjenne fremdriftsrapporter der populærvitenskapelig sammedrag (på norsk og engelsk) ikke er oppdatert.

### Publiseringsinformasjon (pkt. 2 i eRapport)

Legg merke til at Forskningsrådet har fått en ny løsning som overfører en del data fra Publiserings­informasjon til Resultatindikatorer. Les og følg veiledningen i eRapporten.

Publikasjoner uten noen norske forfattere kan ikke legges inn i CRIStin. Disse må registreres manuelt i eRapport.

### Resultatindikatorer (pkt. 3 i eRapport)

Legg merke til at Forskningsrådet har fått en ny løsning som overfører en del data fra Publiserings­informasjon til Resultatindikatorer. Les og følg veiledningen i eRapporten. Vi ber dere være nøye ved utfyllingen og også kontrollere de akkumulerte tallene som ligger inne.

***TIPS:*** *Når feltene under Akkumulert er i en gråtone og ikke hvit, betyr det at det ikke er mulig å redigere i feltene. Slike felt fylles ut automatisk utfra hva som er lagt inn av data under Publiseringsinformasjon.*

Dersom det er behov for endringer i "historiske" tall, ta kontakt med Siri Ovstein [sov@forskningsradet.no](mailto:sov@forskningsradet.no).

**Stipend (pkt. 4 i eRapport)**

Alle stipendiater ***som er helt eller delvis*** finansiert av senterets budsjett skal registreres i eRapporten. Kontroller at registreringen av stipendiater er korrekt og fullstendig. Se veiledningen i eRapport. Nyansettelser og endringer i stipendiatansettelser skal meldes inn løpende som prosjektendringer via "Mitt nettsted". Pass på at antall månedsverk samsvarer med andelen av stipendstillingen som inngår i senterbudsjettet for året.

For FME skal det også legges ved en fullstendig liste over stipendiater. Dette er beskrevet under "Særskilt rapportering" nedenfor. Denne listen skal omfatte både stipendiater som er finansiert av senterets budsjett og stipendiater som er tilknyttet senteret, men finansiert av andre midler, f.eks ENERGIX eller CLIMIT.

*Pass på å angi periode for alle stipendiater slik at det går tydelig fram hvilke stipendiater som har vært aktive/tilknyttet senteret i 2020.*

*Kun stipendiater finansiert av senterbudsjettet (Forskningsrådets finansiering, egenfinansiering fra forskningspartnere og brukerfinansiering) skal registreres i eRapport*. *Stipendiater der hele finansieringen er dekket fra andre Forskningsrådsprosjekter skal ikke innrapporteres under pkt 4, men rapporteres under særskilt rapport.*

### Internasjonalt samarbeid (pkt. 5 i eRapport)

Det skal rapporteres om de totale norske kostnadene til internasjonalt samarbeid som er finansiert av senteret. Se veiledningen i eRapport. Vi ber dere om å fylle ut for rapporterings­perioden og kontrollere tallene som ligger inne for tidligere år. Dersom det er behov for endringer i "historiske tall", ta kontakt med Siri Ovstein [sov@forskningsradet.no](mailto:sov@forskningsradet.no).

### Særskilt rapportering (pkt. 6 i eRapport)

Den særskilte rapporten lastes opp som et eget vedlegg under pkt. 6 i eRapporten.

***Rapporten skal skrives på norsk.***

Vi ber om følgende punkter ved rapporteringen pr. 1.12.2021:

#### 1. Resultater, høydepunkter og arbeid med innovasjoner

I tillegg til teksten som rapporteres under pkt. 1 i eRapport, ber vi om følgende:

* Gi noen eksempler på konkrete resultater eller høydepunkter fra senterets aktivitet ***det siste året***. *Maks. ½ til 1 side*.
* Gi noen konkrete eksempler på hvordan resultater fra forskningen i senteret er tatt i bruk hos deltakende bedrifter/brukerpartnere ***i løpet av det siste året***. *Maks ½ side*.
* Noen (2 – 4)eksempler fra ***forskningen*** beskrevet på ca. *1 side*, gjerne med en illustrasjon. Strukturen på denne kan være slik:
  + Formålet med aktiviteten
  + Hva er gjort?
  + Hva er oppnådd?

Vi ber dere også beskrive kort (oppdatere) hvordan dere arbeider for å definere, kartlegge og følge opp innovasjoner i senteret og hvilke grep dere har tatt eller vil ta framover for å stimulere til innovasjon. *Maks ½ side*.

#### 2. Internasjonalt samarbeid

Gi en oppdatert verbal beskrivelse av det internasjonale samarbeidet i senteret ***det siste året***. Dette skal inkludere evt. arbeid mot:

* EUs rammeprogram for forskning og innovasjon, herunder en konkret liste over søknader og/eller prosjekter som helt eller delvis er et resultat av arbeidet i senteret.
* Norges ni prioriterte samarbeidsland utenfor EU/EØS-området: Brasil, Canada, India, Japan, Kina, Russland, Sør-Afrika, USA og Sør-Korea.
* Forskningsrådets INTPART-utlysninger.
* Nordisk samarbeid.

*Maks. 1 side*.

Økonomisk omfang rapporteres under pkt. 5 i eRapport (se ovenfor).

#### 3. "Spin-off" prosjekter

Gi en oppdatert oversikt over og kort omtale av prosjekter utenfor senteret som har kommet i gang helt eller delvis som et resultat av arbeidet i senteret. Dette omfatter både prosjekter finansiert av Forskningsrådet og prosjekter finansiert av andre kilder (angi finansiering). EUs rammeprogram for forskning og innovasjon omtales i punktet foran. *Maks. 1 side*.

#### 4. Likestillingsperspektivet

Beskriv kort (oppdater) hvilke tiltak senteret har gjort ***det siste året*** for å ivareta likestillings­perspektivet i senteret. *Maks. ½ side*.

#### 5. Samarbeid med andre FME-er

#### Vi ber om en kort redegjørelse for samarbeid som er etablert med andre FME-er og nytteverdien av dette for dere. *Maks. ½ side*.

#### 6. Covid-19

Gi en kort beskrivelse av hvilke konsekvenser koronapandemien har hatt for senteret og hvordan senteret har arbeidet ***det siste året*** for å møte utfordringene i kjølvannet av pandemien. *Maks 1 side.*

#### 7. Oversikt over personell

Legg ved en oppdatert liste over personell ved senteret ***pr. 1.12.2021***.

***Pass på å angi periode for alle stipendiater og masterstudenter, slik at det går tydelig fram hvilke stipendiater/studenter som har vært aktive/tilknyttet senteret i 2021. Vær også nøye med å angi finansieringskilde ("funding") der vi ber om det.***

Bruk etterfølgende mal som også er benyttet i tidligere framdrifts- og årsrapporter:

